લાંબા સમય બાદ કોઈ ગમતું મળે ત્યારે તેને કરવામાં આવતું આલિંગન પ્રેમ અને મિલનની ખુશીને વ્યક્ત કરે છે. દુઃખી વ્યક્તિને ગળે લગાડવું એ ‘ચિંતા ન કર હું છું ને.’ એમ કહેવાનું સર્વોત્તમ માધ્યમ છે. કોઈ બીમારના હાથ પર માત્ર આપણો હાથ રાખવા માત્રથી તેને ઘણુ આશ્વાસન મળે છે. સાસરે જતી દીકરીને વિદાય આપતી વખતે એક પિતા દ્વારા કરવામાં આવતું આલિંગન, ‘મને તારી ફિકર છે’નો મેસેજ પહોંચાડવા માટે પૂરતું છે. અંધજનોની તો આખી દુનિયા જ સ્પર્શ પર અવલંબે છે. ટૂંકમાં, સ્પર્શનાં અનેક ઉદાહરણો આપણી વચ્ચે મોજૂદ છે.